open-index/open-wikipedia-markdown huggingface dataset:
Yunus Sentamu

**Yunus Sentamu** (yazaalibwa nga 13 Ogwomunaana 1994) munnayuganda omuzannyi w'omupiira omutendeke azannya ng'omuteebi.

## Olugendo lw'omupiira

### Ilves
Mu Gwomusanvu 2016, Sentamu yakkirizibwa okuzannyira FC Ilves mu Veikkausliiga oluvannyuma lw'okugonjoola ebizibu bya visa, oluvannyuma lw'okuba nga yali amaze okuteeka omukono ku ndagaano mu Gwolubereberye 2016.

### Tirana
Nga 19 Ogwomukaaga 2017, Sentamu yamaliriza okwegatta ku Tirana mu liigi ya Albania ey'oku ntikko. Yazannya omupiira gwe ogusooka mu luzannya olusooka olw'okusunsulamu abeetaba mu mpaka za UEFA Europa League eza 2017-18 bwe baali bazzanya ne Maccabi Tel Aviv era Tirana n'ewangulwa ku ggoolo 2-0 . Yazannya ne mu luzannya olw'okubiri nga bazannyira ku kisaawe kya  Selman Stërmasi, n'aweebwa kaadi emmyufu olw'ekisobyo kye yakola era Tirana bwe yawngulwa ku ggoolo 3−0, n'ewandulwa ku mugatte gwa ggoolo 5−0.

Sentamu yali kapiteeni wa Tirana omulundi gwe ogusooka nga 25 Ogwekkuminoogumu nga bagwa amaliri ga 1-1 ne Shënkolli. Wabula, ekya ttiimu ye okusalawo okumufuula kapiteeni abawagizi baakiwakanya nnyo. Omutendesi Zé Maria yeewozaako era n'atendereza Sentamu, ng'amuyita "ekyokulabirako eri buli omu". Yawangula ggoolo ze essatu mu mupiira gumu ezaasooka nga 17 Ogwekkumineebiri nga bawuttula Pogradeci ku ggoolo 6-0 mu mupiira ogw'e 11. Mu muzannyo ogwasembayo mu 2017, Sentamu yawangula penati eyateebwa Karabeci era ye kennyini n'ateeba ggoolo ey'okusatu nga bawangula Naftëtari Kuçovë ku ggoolo 0-4 n'afuuka omuzannyi wa Tirana eyasooka okuteeba ggoolo eziweza emiwendo ebiri mu sizoni ya 2017-18.

Sentamu yamaliriza osizoni ye esooka mu ggwanga lya Albania ng'ateebye ggoolo 12 mu nzannya 19 egya liigi nga Tirana efuuka nantameggwa wa liigi ya Albania ey'oku ntikko oluvannyuma lw'omegga Kastrioti Krujë nga 16 Ogwokutaano 2018.

Sentamu yaddamu ne yeegatta ku Vipers SC nga 28 Ogwolubereberye 2021 era n'assa omukono ku ndagaano ya myaka ebiri ne ttiimu eno esangibwa e Kitende. Yayanjulwa omutendesi wa Vipers SC, Fred Kajoba ku St. Mary's Kitende mu mpaka za Uganda Premier League eza sizoni ya 2020/21.

## Ebibalo bya ggoolo

### Emipiira gy'eggwanga

### Emipiira gy'ebweru

## Engule

; AS Vita Club

* CAF Champions League: Omuwanguzi ow'okubiri 2014

; Tirana

* Liigi ya Albania ey'oku ntikko: 2017
* Albanian Supercup: 2017

## Ebijuliziddwa

## Obulandira obulala

* Yunus Sentamu at Soccerway
Richard Kasagga

**Richard Juuko Kasagga** (eyazaalibwa nga 4 Okwomusanvu 1993) munnayuganda omuzannyi w'omupiira azannya ng'omuzibizi mu ttiimu ya Olympique Béja mu Ligue Professionnelle 1 eya Tunisia ne ku ttiimu y'eggwanga lya Uganda.

## Olugendo lwe mu mupiira

### Ng'atandika omupiira
Kasagga yatandika okuzannya omupiira mu ttiimu ya Uganda Premier League Kiira Young FC mu 2013 gye yazannyira okutuusa mu 2015.

### Salam Zgharta
Oluvannyuma yagenda mu ttiimu ezannyira mu liigi ya Lebanon ey'oku ntikko ekiyitibwa Salam Zgharta era n'azannya emipiira 20 egya liigi, mwe yateebera ggoolo 1. Era azannyidde ttiimu eno ey'omu ggwanga lya Lebanon mu mizannyo gy'ekikopo kya AFC Cup.

### Okudda e Uganda
Mu 2016, yassa omukono ku ndagaano ne Kampala City Authority eya Uganda gye yazannyira okumala sizoni bbiri n'oluvannyuma ne yeegatta ku Uganda Revenue Authority SC. Kasagga yazannyira mu Uganda Premier League ng'ali ku URA okuva mu 2017 okutuuka mu 2018.

### Aizawl FC
Kasagga yazannya omupiira gwe ogusooka mu Buyindi ng'azannyira Aizawl mu I-League mu sizoni ya 2018-19. Yazannya emipiira gya liigi 10 mu sizoni eyo. Mu 2020, yazza buggya endagaano ye ne ttiimu eyo esangibwa mu Mizoram. Yazannya emipiira 13 mu sizoni ya 2019-20 n'emipiira 3 mu sizoni ya 2020-21. Nga 24 Ogwolubereberye 2021, yateeba ggoolo ye esooka ku Aizawl nga bazannya ne Indian Arrows mu mupiira ogwaggweera mu maliri ga ggoolo 1-1.

## Omupiira gw'eggwanga
Kasagga yazannya omupiira gwe ogusooka ku ttiimu y'eggwanga lya Uganda nga 13 Ogwomusanvu 2013 nga battunka ne Tanzania mu mpaka African Nations Championship eza 2014 mu luzannya olw'okuddiŋŋana.

Mu Gwolubereberye 2014, omutendesi Milutin Sredojević, yamuyita okubeera ku ttiimu y'eggwanga lya Uganda  eneetaba mu mpaka za African Nations Championship eza 2014. Ttiimu yamalira mu kifo kyakusatu ku kimeeza mu mpaka z'ebibinja oluvannyuma lw'okuwangula Burkina Faso, okugwa amaliri ne Zimbabwe ssaako okuwangulwa Morocco.

Yakiikirira eggwanga lye emirundi 37 nga mw'otadde n'ebikopo ebinene ng'empaka za African Nations Championship eza 2016 ne CECAFA Senior Challenge Cup.

## Obulamu bwe
Kasagga yazaalibwa mu Lyantonde era ng'oggyeko omupiira, yamaliriza ddiguli ya B.Sc in Construction Management ku Makerere University.

## Ebibalo bye eby'omupiira

### Ttiimu

### Emipiira gy'ebweru

## Engule
**Kampala Capital City**

* Uganda Premier League: 2015-16

**Aizawl**

* Mizoram Premier League: 2019-20

## Ebijuliziddwa

## Obulandira obulala

* Ebifa ku muzannyi Richard Kasagga  ku Eurosport.com
* Richard Kasagga ku WorldFootball.net
Leila Kalanzi Kachapizo

**Leila Kalanzi Kachapizo** (yazaalibwa nga 5 Ogwekkumineebiri gwa 1979), MunnaUganda kazanyiikirizi , omuzannyi wa firimu, omukozi enviiri era omukozi ku ttivi ne leediyo. Asinze kumanyika lwa kukola ku leediyo ne ttivvi ezenjawulo mu Ugandan.

## Obulamu bwe
Kalanzi yazaalibwa nga 5 Ogwekkumineebiri 1979 mu kifo awatundibwa eddagala ekisangibwa ku Nakivubo Mews, mu disitulikiti y'eMasaka , mu masekkati ga Uganda. Yazaalibwa omukyala Hajjat Hamida Nalwoga. Baabazaala bana; okuli abawala basatu n'omulenzi omu kati omugenzi. Yakula na maama we ne baganda be. Kitaawe yabaleka akyali muto. Maama we yafuna akabenje naalumizibwa nnyo era yamala mu ddwaliro emyezi esatu. Kitaawe Hajj Abdul Kalanzi yafa nga 23 Ogwekkumi, 2018 nga eky'avaako okufa kwe tekyamanyibwa. Yaziikibwa ku kyalo Nkoowe, ekisangibwa mu Disitulikiti y'eWakiso nga 24 Ogwekkumi, 2018.

## Omulimu gwe
Okusoma kwa Pulayimale yakumaliririza ku ssomero lya St. Anne's Preparatory erisangibwa e Kabowa. Oluvannyuma neyeeyunga ku Pride Academy ne Nakivubo Settlement gyeyalina okusomera okutuuka ku siniya ey'okuna. Wabula ate, yafuluma essomero naatandika omulimu gw'okuzannya. Olw'ekigendererwa ekyo, yeeyunga ku kibiina ky'aBakayimbira drama actors. Nga ali mu kibiina kino, yasisinkana omwami, Charles Senkubuge, eyayongera okumubangula mu mulimu ogwo.

Yafuna omukisa okugendako ebweru mu nsi ya Netherlands nga bali ne John Segawa neekibiina kyonna okuzannya. Yakomawo e Uganda nga omulimu ogwamutwala tegunnaggwa. Bwe yakomawo, yafuna omulimu ku Radio Simba esangibwa e Bukoto ng'omuweereza. Nga wayise emyezi mitono nga ali ku mulimu guno, yakyusa nadda ku leediyo endala eya CBS radio esangibwa mu masekkati ga  Uganda. Eno yakolerayo okumala emyezi mukaaga oluvannyuma naasalawo okuddayo e Netherlands okukola. Nga azzeeyo yeenyigira mu mirimu egy'abulijjo omwali okukola ku nviiri. Ebyembi, yasibibwa olw'okulwa mu nsi eno era ne bamutika nebamukomyawo okwaboobwe.

Nga akomyewo, yafuna omukisa okukola ku Bukedde FM. Mu Gw'okutaano gwa 2019, yafuna omulimu omulala ku ttivvi ya Sanyuka, oluvannyuma naavaayo olw'obukuubagano naabakulu.

### Firimu zaazannye eziragibwa ku ttivvi

## Ebijuliziddwa
Asuman Basalirwa

**Asuman Basalirwa** yazaalibwa nga 17 Ogwekkuminogumu 1977. Munnayuganda, Mmunnamateeka, munnabyabufuzi era nga mubaka mu Paalamenti ya Uganda ey'ekkuminemu akiikirira abantu ba munisipalite y'e Bugiri. Yasooka okulondebwa ku kifo ky'obubaka bwa Paalamenti mu mwaka gwa 2018 ku ttiketi y'ekibiina kya Justice Forum (JEEMA). Era ye Ssentebe wa Uganda Muslim Association ne Uganda Sports Club

## Okusoma
Basalirwa ebbaluwa ye ey'okusoma eyasoka yagifunira ku ssomero lya Mwiri Primary School mu 1991. Siniya ye ey'okuna yagituula mu mwaka gwa 1996 and n'ebbaluwa ya siniya ey'omukaaga y'agifunira ku ssomero lya Kiira College Butiki mu 1998. Alina dipuloma emukkirizisa okuteekesa amateeka mu nkola eya Diploma in Legal Practice okuva ku bbanguliro lya bannamateeka erya Law Development Centre (LDC) Kampala, Uganda mu mwaka gwa 2004. Mu 2008, yamaliriza okusoma kwe okuva mu Ssettendekero wa Pretoria University gye yafunira ebbaluwa ya Certificate in International Humanitarian Law ne diguli ey'okubiri mu mateeka okuva ku ssettendekero wa Makerere mu mwaka gwa 2015. Munnamateeka era akola ne kkampuni ekola ku nsonga z'amateeka eya Sewankambo & Co. Advocates.

## Ekisaawe ky'ebyobufuzi
Basalirwa ye pulezidenti w'ekibiina kya Justice Forum (JEEMA) okuva mu mwaka gwa 2010 okutuuka kati Ye ssentebe w'ekibiina ekitaba ebibiina ebirina ababaka mu Paalamenti ekya Inter-Party Organisation on Dialogue (IPOD). Yalondebwa ku kifo ky'obubaka bwa Paalamenti mu kifo kya 2018 era n'addamu okulondebwa mu kalulu ka bonna aka 2021 okutuusa kati mu kiseera kino ng'akiikirira ekitundu kya munisipalite y'e Bugiri. Ye y'amyuka ssentebe w'akakiiko ka Paalamenti akakola ku mbalirira ya ssente eziyisibwa Paalamenti aka Public Accounts Committee (PAC).

## Ebijuliziddwa
Joseph Ochaya

**Joseph Benson Ochaya** (eyazaalibwa nga 14 Ogwekkumineebiri 1993) munnayuganda omuzannyi w'omupiira gw'ebigere azannyira ttiimu y'e Misiri Al Mokawloon Al Arab ne ttiimu y'eggwanga lya Uganda ng'omuzibizi w'oku ludda olwa kkono.

Ochaya azannye omupiira gwa kiraabu ku Kampala City Council/Kampala Capital City Authority, Navibank Sài Gòn, Asante Kotoko, ne Lusaka Dynamos, TP Mazembe ne Al Mokawloon Al Arab.

## Olugendo lwe olw'omupiira
Yazaalibwa mu Kampala, era Ochaya yatandika omupiira gwe ogw'ekikugu mu Kampala City Council.

Mu Gwekkuminoogumu gwa 2012, yava mu Kampala City Council n'agenda mu ttiimu y'e Ghana eyitibwa Asante Kotoko ku nsimbi ezigambibwa okuba $30,000. Yagenda mu kugezesebwa ku ttiimu y'e Bugirimaani eya SpVgg Greuther Fürth mu Gwomunaana gwa 2013. Ye yali omuzannyi wa Uganda Premier League asinga okubalirirwamu ensimbi mu sizoni ya 2015-16 ng'azannyira Kampala Capital City Authority. Okwegatta ku ttiimu ya Bidvest Wits ey'e South Africa mu Gwomunaana 2016 kwagwa butaka.

Mu Gwokusatu 2017, Ochaya yeegatta ku ttiimu y'e Zambia emanyiddwa nga Lusaka Dynamos. Mu Gwekkumi 2018, yassa omukono ku ndagaano ne ttiimu ya TP Mazembe ey'e Congo. Mu Gwomwenda 2022, yeegatta ku ttiimu ya Al Mokawloon Al Arab ey'e Misiri.

## Ttiimu y'eggwanga
Ochaya yayitibwa omulundi gwe ogwasooka ku ttiimu y'eggwanga lya Uganda mu Gwomwenda 2012, n'azannya omupiira gwe ogusooka ng'omwaka ogwo guggwaako. Alzannye mu mipiira gy'okusunsulamu abaneetaba mu mpaka za FIFA World Cup. Yali kitundu ku ttiimu eyeetaba mu mpaka za African Nations Championship eza 2016.

## Ebibalo bye eby'omupiira

### Ttiimu y'eggwanga

### Ggoolo z'ateebye mu matiimu g'ebweru

: *Ggoolo z'e Uganda ze zisooka okulagibwa*.

## Ebijuliziddwa
Joy Atim

**Atim Joy Ongom**, (yazaalibwa 15 Ogwomwenda 1968) mukyala musuubuzi mu Uganda era munnabyabufuzi eyaweerezaako ng'omubaka wa paalamenti ng'akiikirira abakyala ba distulikiti ya Lira District Women Constituency mu paalamenti ey'ekkumi (2016 okutuuka 2021).

## Obuvo n'okusoma
Yazaalibwa *Joy Atim*, nga 15 Ogwomwenda 1968, mu  Lira District, mu kitundu ky'obukiikakkono bwa Uganda. yasomera ku masomero g'omu kitundu ekyo okutuusa lwe yeeyongerayo ku yinivaasite. Mu mwaka gwa 1989 yeegatta ku ttendekero lya *Uganda College of Commerce Aduku*, mu Aduku, Apac District, era n'atikkirwa oluvannyuma lw'emyaka ebiri oluvannyuma lw'okufuna dipulooma mu byobusuubuzi Diploma in Business Studies (DipBS). Oluvannyuma mu mwaka gwa 2011, yatikkirwa ku ssettendekro ya Kampala International University nga yafuna Bachelor of Public Administration (BPA).

## Emirimu gy'akozeeko
Mu mwaka gwa 1993 yapangisibwa firimu ekolebwa "Riclen Printers", ng'akolayo ng'omubazi era omukwasi wa ssente okumala emyaka mukaaga okutuuka mu mwaka gwa 1999. Oluvannyuma yagenda okukola emirimu emirala mu kitongole ekiyitibwa "Jocent Enterprises", gye yali akola nga ssenkulu w'ekitongole kino okutuuka mu mwaka gwa 2011. Oluvannyuma mu mwaka gwa 2005, ye ssenkulu wa bisinensi eyitibwa "Hillside Annex", ekifo ky'akyalimu ne mu kiseera w'abeeredde omubaka wa paalamenti.

## Ekisaawe ky'ebyobufuzi
Mu kunoonya akalulu ka 2006 – 2011, Joy Atim yalondebwa nga kkansala ku disitulikiti ya Lira District. Mu mwaka gwa 2011, yeesimbawo okuvuganya ku kifo ky'omubaka omukyala owa paalamenti akiikirira disitulikiti ya Lira mu paalamenti eyoomwenda  (2011 okutuusa 2016). Mu kiseera kino, yali yeesimbyewo ku bwannamunigina era n'awangula.

Mu kalulu ka 2016, yeesimbirawo ku kkaadi y'ekibiin aekiri ku ludda oluvuganya ekya Uganda People's Congress (UPC), era n'adamu okulondebwa ku kifo kino kye yalimu. Y'omu ku babaka ba paalameni abaawakanya okukola ennongoosereza mu ssemateeka okuggya ekkomo ku myaka omuntu kwalina okwesimbirawo ku bwapulezidenti. Kakuyege we ng'anoonya akalulu yasumbuyibwa nnyo poliisi ya Uganda, ekyaviiramu okulumya abantu wamu n'abamu okutwalibwa ku malwaliro. Wabula, mu mwaka gwa 2021, mu kulonda kwa bonna, yawangulwa minisita Dr. Jane Ruth Aceng.

## Amaka
Mukyala Joy Atim Ongom mufumbo eri mwami Ongom Innocent.

## Eby'okufaako ebirala
Mu paalamenti ey'ekkumi, Joy Atim yali mmemba era ng'atuula ku bukiiko bubiri okwali: (a) akakiiko ka paalamenti akasunsula abantu ababeera balondeddwa pulezidenti (b) akakiiko akakola embalirira y'eggwanga.

## Laba ne

* Angelline Osegge
* Winnie Kiiza
* Cecilia Ogwal
* Olukalala lw'ababaka ba paalamenti ya Uganda eyekkumi.
* Olukalala lw'ababaka ba paalamenti ya Uganda eyoomwenda
* Lira District

## Ebiliziddwa
Isaac Muleme

**Isaac Muleme** (eyazaalibwa nga 10 Ogwekkumi 1992) munnayuganda omuzannyi w'omupiira gw'ebigere azannya ng'omuzibizi w'oku ludda olwa kkono ku ttiimu ya Viktoria Žižkov.

## Olugendo lwe olw'omupiira
Mu Gwokubiri 2019 Isaac yeegatta ku ttiimu ya Czech Viktoria Žižkov okuva mu ttiimu y'e Misiri Haras El Hodoud.

Mu Gwokubiri 2020, Muleme yeegatta ku ttiimu ya Fortuna Liga FC Nitra ku bweyazike bwa kitundu a sizoni. Yazannya pod Zoborom, nga 15 Ogwokubiri 2020 nga battunka ne Pohronie. Pohronie ne Nitra baali mu lutalo kwewala kusalibwako, nga Nitra yali esinga  Žiar nad Hronom akabonero kamu. Muleme yayingira mu ddakiika ya 81, bwe yayingira mu kifo kya Duje Javorčić. Omupiira gwaggweera mu maliri nga tewali ateebye munne.

## Ttiimu y'eggwanga
Mu Gwolubereberye 2014, omutendesi Milutin Sredojević, yamuyita okuteekebwa ku ttiimu y'eggwanga lya Uganda mu 2014 eneetaba mu African Nations Championship. Ttiimu yamalira mu kifo kyakusatu oluvannyuma lw'okukuba  Burkina Faso, okulemagana ne Zimbabwe ssaako okwangulwa Morocco.

## Ebibalo bye eby'omupiira

### Ttiimu y'eggwanga

## Ebijuliziddwa

## Obulandira obulala

* Isaac Muleme ku Soccerway
Alex Onzima

**Alex Aadroa Onzima** Munnayuganda era munnabyabufuzi. Ye yali Minisita Omubeezi mu Ofiisi y'Omumyuka wa Pulezidenti mu kabineeti ya Uganda. Yalondebwa ku kifo kino nga 6 Ogwomukaaga 2016. Nga tannalondebwa mu kifo ekyo, yaweerezaako nga Minisita Omubeezi owa gavumenti ez'ebitundu okuva nga 27 Ogwokutaano, 2011 okutuuka nga 6 Ogwomukaaga 2016. Yadda mu bigere bya Perez Ahabwe. Onzima era yaliko omubaka wa Paalamenti akiikirira essaza ly'e Maracha, mu Disitulikiti y'e Maracha mu Paalamenti ya Uganda ey'omwenda okuva mu 2011 okutuuka mu 2016.

## Obuto bwe n'okusoma kwe
Onzima yazaalibwa mu Disitulikiti y'e Maracha , mu kitundu kya West Nile , mu Bukiikakkono bwa Uganda nga 26 Ogwomukaaga 1952. Yasomera mu masomero g'omu kitundu ekyo okutuuka lwe yagenda ku Ssettendekero wa Makerere, gye yasomera ebintu eby'ekuusa ku by'obulamu bw'amannyo okuva mu mwaka gwa 2002 okutuusa lwe yatikkirwa mu mwaka gwa  2005 ng'akoze diguli ya ssaayansi (Bachelor of Science).

## Ebyafaayo bye mu kukola
Onzima akiikiridde Essaza ly'e Maracha mu Paalamenti ya Uganda okuva mu mwaka gwa 1996. Okuva mu mwaka gwa 1996 okutuuka mu mwaka gwa 2004, yali mu Paalamenti mu kiseera nga tewaliiwo nfuga ya bibiina bingi. Mu mwaka gwa 2004, ekibiina ky'ebyobufuzi ekya  Forum for Democratic Change (FDC) bwe kyatondebwawo, yasalawo okukyegattako. Mu 2010, yava mu kibiina kya  FDC mu butongole era ne yeegatta ku kibiina ekiri mu buyinza ekya National Resistance Movement. Wabula, mu kulonda kw'ababaka ba Paalamenti okw'omwaka gwa  2011, waliwo ebyawandiikibwa mu mawulire nti yali ayagala kwesimbawo ku bwannamunigina. Mu kulonda kwa baminisita okwakolebwa oluvannyuma lw'okulonda kwa 2011 okwa bonna, Onzima yalondebwa nga Minisita omubeezi owa gavumenti ez'ebitundu. Olukalala lwa baminisita lwafulumizibwa nga 6 Ogwomukaaga 2016, yalondebwa nga Minisita omubeezi mu ofiisi y'omumyuka wa Pulezidenti.

## Laba ne

* Kabineeti ya Uganda
* Paalamenti ya Uganda
* Ettundu-ttundu ly'e West Nile
* Olukalala lw'ebibiina by'ebyobufuzi mu Uganda

## Ebijuliziddwa
Aisha Kyomuhangi

Aisha "**Lady Aisha"** Kyomuhangi MunnaUgandan omuzannyi, muyimbi era mufulumya w'amizannyo. Alabikidde mu firimu eziwerako nga *Kigenya Agenya*. Ali mu kibiina ky'abazannyi ekimu ku bikasangwawo mu Uganda ekya Bakayimbira Dramactors.

## Omulimu gwe
Aisha azannye okumala emyaka abiri era azannye emizannyo egiwerako okuli; ‘The Last King of Scotland’. Amanyiddwa nnyo olwokuzannya mu muzannyo omwanvu gw'ekinaUganda ogwa ‘Byansi ,’The Honorables’ ne ‘Mistakes Galz Do’ tegiragibwa ku ttivvi za NTV ne Pearl Magic. Mu 2019, yafulumya firimu ye eyasooka eyitibwa *Kemi* nga yemuzannyi omukulu era nga yagifulumiza mu kkampuni ye efulumya firimu eya Faisha Pictures International. Alondeddwa okwetaba mu mpaka ku kifo ky'Omuzannyi omukyala asinga mu mizannyo gy'okuttivvi mu kifo ky'abamanyi

Yatongoza olutambi lwe lweyatuuma *Onsiibya mu Ssanyu* mu Gw'omunaana 2006 ku woteeri ya Grand Imperial Hotel.

## Obulamu bwe
Mukyala muzadde era alina omwana omu era nga mufumbo eri muzannyi munne Charles Ssenkubuge.

## Okuzannya kwe

### Firimu

* *Kemi - The Final Tragedy(2019)*

### Egy'oku siteegi

* *Embagga ya Kony*
* *Ekijjomanyi (The Mosquitoes)*
* *Enyana Ekutudde*
* *Ndiwulira*

## Egy'oku ttivvi

* *[[:en:The_Honourables|The Honourables]]*

## Ennyimba ze

* *Onsiibya Mussanyu*
* *Wenga (2010)*
* *Kanelage (2010)* ft Miss Vanilla
* *Sili fala (2012)*
* *Ma Sheri (2018)*

## Ebirabo by'awangudde

### Gy'alondeddwa okwetaba mu mpaka

* *Best New artist*- 2002 Pearl of Africa Music Awards (PAM)
* *Best actress in TV drama - [[:en:The_Honourables|The Honourables]]*

## Ebijuliziddwa


## External links

* Aisha Kyomuhangi at IMDb
* Aisha Kyomuhangi on Instagram
Geofrey Massa

**Geofrey Massa** (eyazaalibwa nga 19 Ogwokubiri 1986) munnayuganda omuzannyi w'omupiira gw'ebigere azannyira mu North Cyprus mu ttiimu ya Küçük Kaymaklı ezannyira mu KTFF Süper Lig .

## Ebyafaayo by'omupiira
Yazaalibwa mu Jinja, Massa yatandika okuzannya omupiira mu 2004 ne Police FC mu Uganda Premier League n'oluvannyuma n'agenda mu Al-Masry mu Misiri mu mwaka gwa 2005. Yazannyira emyaka esatu mu Misiri n'oluvannyuma mu 2008 n'agenda mu ttiimu y'e South Africa, Jomo Cosmos, gye yazannyira emipiira 14 n'ateeba ggoolo emu. Mu 2008, yava mu ttiimu n'addayo e Misiri n'ateeka omukono ku ndagaano ne Itesalat. Massa yeegatta ku ttiimu ya Telsim Super League Yenicami Ağdelen SK nga 14 Ogwomwenda 2011. Nga 21 Ogwokuna 2013, yassa omukono ku ndagaano ne Pretoria FC ey'e South Africa.

## Ttiimu y'eggwanga
Massa yazannyidde ttiimu y'omupiira mu Uganda emirundi egiwerako, era nga yasooka kuzannya mu mwaka gwa 2005.

### Ggoolo ku tiimu y'eggwanga

: *Ggoolo za Uganda z'ezisooka*.

## Ebijuliziddwa

## Obulandira obulala

* Geofrey Massa at National-Football-Teams.com
Frank Kalanda

**Frank Kalanda** munnayuganda omuzannyi w'omupiira gw'ebigere.

## Obulandira obulala

* Frank Kalanda ku Soccerway
Rahmah Pinky

**Rahmah Pinky** (amannya ge amazaale ye **Nanyanzi Rahmah** yazaalibwa mu Gw'omusanvu 12, 2004) munnaUganda omuyimbi  ayimbira mu kibiina kya Team No Sleep (TNS). Yawandiisibwa okudda mu kifo kya Sheebah Karungi, eyava mu kibiina kino.

## Obulamu n'omulimu gwe
Pinky yazaalibwa Kawempe, eggombolola esangibwa muKampala, ekibuga ekikulu ekya Uganda. Yasomera ku ssomero lya Lugoba Parents Nursery & Primary School, erisangibwa e Kazo mu muluka gwa Angola oguli mu Ggombolola y'eKawempe. Yaweebwa ekifo okusomera ku ssomero lya Kibibi Moslem Senior Secondary School gyeyamalira siniya ey'okuna. Oluvannyuma yadda ku London College School, erisangibwa e Nansana Town, gyeyamalira siniya ey'omukaaga. Mu kiseera kino asomera ku International University of East Africa.

Yatandika eby'okuyimba nga akyali muto era yali mu kkwaaya y'essomero. Okuyimba okuvaamu ssente yakutandika mu 2019 n'oluyimba lwe olwasooka olwa  Tukooye, lwe yakolera mu Badman Records. Ennyimba ze zibuulirira nookuzzaamu amany, era oluyimba lwe olusinga okumanyika lwe lwa Superstar Wankuba.

## Ennyimba zeyayimba yekka

* Superstar
* Tukooye
* Girl child
* Omuzaade with Fresh Kid
* Maanyi
* Kyekyo
* Selector
* Ku kwagala
* Onyuma Okulaba
* Walwawo

## Ebijuliziddwa
Eugene Sseppuya

**Andrew Eugene Sseppuya** (eyazaalibwa nga 1 Ogwokuna 1983) munnayuganda omuzannyi w'omupiira gw'ebigere azannyira ku lugoba oluteebi. Sseppuya yali muzannyi wa ttiimu y'eggwanga lya Uganda.

## Ebimukwatako
Sseppuya yazannya omupiira gwa kolegi ku Alabama A&M okuva mu 2001 okutuuka mu 2004, era mu kiseera ekyo yazannya emipiira 59, n'ateeba ggoolo 41 awamu n'okuteekawo ggoolo 19, n'akulembera ttiimu mu kuteeba ggoolo okuva mu 2001 okutuusa mu 2003. Obuvune obwamulemesa okuzannya ebbanga erisinga obunene mu sizoni ya 2004 bwamulemesa okuddamu okukuba amagoolo mu sizoni ey'okuna nga bwe yagakuba emabega, naye newankubadde nga yazannya emipiira ena gyokka mu sizoni yonna, Sepuya yalondebwa mu kifo kya 31 mu 2005 MLS Supplemental Draft. Yazannyira Colorado Rapids omupiira gumu, n'oluvannyuma n'ateebwa mu Gwomukaaga.

Sseppuya yeegatta ku ttiimu y'Amerika eya Armenia FC Banants ku nsimbi ezitamanyiddwa muwendo. Oluvannyuma lw'enzannya za league entonotono mu 2007, yateebwa nga tazannyeeyo yadde omupiira ogumu. Oluvannyuma yeegatta ku ttiimu y'e Serbia, FK Vojvodina. Mu kiseera ky'obutiti ekya 2008 yeegatta ku ttiimu ya FK Čukarički. Ku nkomerero y'Ogwokuna 2009, ye muteebi eyasinga okuba ow'entomo mu Serbian Superliga sizoni ya 2008-09, oluvannyuma lw'okuzannyira Vojvodina omupiira gumu ne Čukarički emipiira 11 n'ateeba ggoolo musanvu ekyoleka nti yateebanga ggoolo emu buli luvannyuma lwa ddakiika 114 ze yamalanga ku kisaawe.

Mu Gwekkumi 2009, yassa omukono ku ndagaano ya mwaka gumu ne FK Mladi Radnik. Nga 16 Ogwokusatu 2010, Sseppuya yassa omukono ku ndagaano ne ttiimu ya Lithuania FK Sūduva. Nga 1 Ogwomunaana 2010, Sseppuya yassa omukono ku ndagaano ne ttiimu ya A-League North Queensland Fury n'afuuka omuzannyi owa 20 ogwegatta ku ttiimu nga beetegekera sizoni eddako. Sseppuya yateeba ggoolo ye esooka mu luzannya olw'okusatu nga balemagana ne Melbourne Victory ku ggoolo 2-2. Yateebwa okuva mu Fury oluvannyuma lwa ttiimu okuziŋŋama.

Ku nkomerero y'Ogwokusatu 2011, yassa omukono ku ndagaano ne ttiimu ya Romanian Liga II Petrolul Ploiești. Yateebwa mu sizoni y'akasana, oluvannyuma lwa ttiimu okusuumuusibwa n'egenda mu Ligue I. Ku ntandikwa ya Ssebutemba 2011 yadda e Serbia n'ateeka omukono ku ndagaano ya myaka 2 ne FK Borac Čačak. Ajja kubaawo ku ttiimu mu luzannya 5 olwa Serbian SuperLiga.

Mu Gwomusanvu 2012, oluvannyuma lwa Borac okuzzibwayo wansi okuva mu SuperLiga, Sseppuya yali mu kugezesebwa ne Boyacá Chico, newankubadde nga yamala n'ateeka omukono ku ndagaano ne FK Jedinstvo Bijelo Polje mu Montenegrin First League.

Sseppuya yateeba ggoolo 3 mu mipiira 4 gye yazannyira FC Istiklol nga ttiimu tennamuta mu Gwolubereberye gwa 2014.

## Ebijuliziddwa

## Obulandira obulala

* Eugene Sepuya Official Website at the Wayback Machine (archived 12 July 2009)
* Eugene Sseppuya at National-Football-Teams.com
* Eugene Sseppuya – FIFA competition record (archived)
Bevis Mugabi

**Bevis Kristofer Kizito Mugabi** (eyazaalibwa nga 1 Ogwokutaano1995) muzannyi wa mupiira omutendeke azannya ng'omuzibizi ku ttiimu ya Motherwell ezannyira mu ggwanga lya Scotland. Yazannyirako e Bungereza mu ttiimu ya  Yeovil Town mu English Football League. Yazaalibwa mu Bungereza naye akiikirira Uganda ku ttiimu y'eggwanga.

## Obuto bwe
Mugabi yazaalibwa mu Harrow, London, mu maka g'abazadde ababeera e Kampala, Uganda.

## Olugendo lw'omupiira

### Ng'agutandika
Mugabi yatandika yatandika okuzannya omupiira ng'azannyira Fulham nga tannagenda mu ttiimu ya Southampton's ey'abato mu Gwomusanvu 2011, era n'ateeka omukono ku ndagaano empya ya myaka ebiri n'ekitundu mu Gwokubiri 2015.

### Yeovil Town
Yassa omukono ku ndagaano ne ttiimu ya Yeovil Town eguzannyira mu Liigi ey'okubiri nga 5 Ogwomunaana 2016 ku ndagaano ya mwaka gumu. Yazannya omupiira gwe ogusooka nga 9 Ogwomunaana 2016, ng'ava ku katebe mu ddakiika eya 54 mu mpaka za  EFL Cup nga bazannya ne Walsall. Mugabi yateeba ggoolo ye esooka mu lmupiira nga bazannya ne Portsmouth mu EFL Trophy nga 30 Ogwomunaana 2016. Yassa omukono ku ndagaano empya ya myaka ebiri ne ttimu mu Gwokutaano 2017.

Ku nkomerero ya sizoni ya 2018-19, Mugabi yateebwa ttiimu ya Yeovil oluvannyuma lw'okusalibwako okuva mu League Two.

### Motherwell
Nga 12 Ogwomwenda 2019, Mugabi yassa omukono ku ndagaano ne ttiimu ya Motherwell okutuuka mu Gwolubereberye 2020. Oluvannyuma lwa muzannyi munne ku ttiimu ya Motherwell Charles Dunne okufuna obuvune, Mugabi yeetegeka okuzannya omupiira gwe ogusooka mu bwangu bwe yali tasuubira. Nga 22 Ogwekkuminoogumu 2019, Motherwell yalangirira nga bwe yali eyongezzaayo endagaano yaayo ne Mugabi okutuuka mu 2021.

Nga 18 Ogwokubiri 2022, Mugabi yassa omukono ku ndagaano empya ne Motherwell, okutuusa mu 2024.

## Omupiira gw'eggwanga
Mugabi yali asobola okukiikirira Bungereza oba Uganda bwe kituuka ku ttiimu y'eggwanga.

Mu Gwomunaana 2016, Mugabi yayitibwa omulundi gwe ogusooka ku ttiimu y'eggwanga lya Uganda mu mupiira gwabwe ogw'omukwano gwe baali bagenda okuzannya ne Kenya awamu n'omupiira gwabwe ogw'okusunsulamu abaneetaba mu mpaka za Afirika eza 2017 nga bazannya ne Comoros, naye Mugabi ttiimu ye eya Yeovil yamuggya ku lulkalala lw'abazannyi abayitiddwa ng'egamba nti okuyitibwa kwali kwa mangungu. Mu Gwokusatu 2018, Mugabi yayitibwa omulundi ogw'okubiri mu ttiimu y'eggwanga lya Uganda mu mipiira ebiri egy'omukwano. Mugabi yazannya omupiira gwe ogusooka ku ttiimu y'eggwanga ng'azannyira Uganda nga 24 Ogwokusatu 2018 mu mupiira gw'omukwano nga bawangula São Tomé ne Príncipe ku ggoolo 3-1 . Mugabi yakomawo ku ttiimu y'eggwanga oluvannyuma lw'okumala omwaka mulamba nga tayitiddwa, bwe yateekebwa mu lukalala lw'abazannyi abaneetaba mu mpaka z'ekikopo kya Afirika ekya 2019.

## Ebibalo bye eby'omupiira

### Ttiimu

### Ttiimu y'eggwanga

## Ebikopo
**Southampton**

* Ekikopo kya U21 Premier League: 201415

## Ebijuliziddwa

## Obulandira obulala

* Bevis Mugabi ku Soccerbase
Natasha Sinayobye

**Natasha Sinayobye** (yazaalibwa nga 20 Ogw'oluberyeberye).  MunnaUgandan omuzannyi, omwolesi weemisono era muzinyi. Ye yali omuzannyi omukulu mu kinnaUganda kya *[https://web.archive.org/web/20160817003742/http://www.hipipo.com/people/396/Natasha-Sinayobye Bala Bala Sese]* neeyali muganzi we Michael Kasaija. Yazannya nga Kaitesi Munyana mu firimu ya *[[:en:Beneath_The_Lies_-_The_Series|Beneath The Lies - The Series]] eyalagibwanga ku [[:en:Nana_Kagga|Nana Kagga]] TV*

## Obuto bwe
Sinayobye yakulira mu Kampala-Uganda era yasomera ku St. Noah Primary, Balikkudembe Secondary School, Aga Khan High School ne APTECH. Yatandika okuyimba nga akyali muto nga yeetaba ne mu mpaka zookwolesa ebitone mu ssomero.

## Omulimu gwe
Yamanyika mu mwaka gwa 2001 bwe yakwata ekifo ky'okubiri mu mpaka za Nnalulungi wa Uganda. Oluvannyuma ya yattikkirwa ku kya Miss MTN Uganda. Oluvannyuma yatandika okwenyigira mu mirimu emirala okwali okwolesa emisono era yeegatta ku kibiina ky'aboolesi beemisono eky'amanyi mu Uganda, ekya Zipper models. Mu 2011, yalondebwa mu kifo ky'omukyala asinga obulungi mu Uganda, yalondebwa aba In2EastAfrica. Azze alabikira ku lupapula olusooka olwa magaziini za African woman, elyt ne the beat.
Oluvannyuma yatandika okuzina era neyeegatta ku kibinja ky'aba Obsessions  mu 2002 gyeyazinira mu bifo eby'enjawulo omwali neebifo ewazannyirwa emizannyo. Yatandikawo ekibiina kya KOMBAT Entertainment Ltd. Mu kibiina kino mweyakolera obulungi ennyo mu mikolo egyali giggulawoolukungaana lwa CHOGM olwalimu abakulu baamawanga 52 mu Uganda mu 2007. Mu 2009 nga ali wamu ne muganzi we beeyunga ku kibiina ky'abazannyi ekya The Ebonies. Mu 2010 yatandika okuyimba okuvaamu ssente era naafulumya ennyimba bbiri ez'amanyi okwali Butunda ne Sikiya, . Vidiyo ya Butunda yawangula ekya vidiyo eyenjawulo mu mpaka za Diva Awards mu 2011.

## Obulamu bwe
Alina omwana ow'obulenzi ayitibwa Sean Mario.

## Okuzannya emizannyo

### Emizannyo

### Emizannyo gy'okuttivvi

## Ebijuliziddwa

## External links

* Natasha Sinayobye at IMDb
* Natasha Sinayobye on Instagram
Murushid Juuko

## Olugendo lw'omupiira
Juuko yazaalibwa Entebbe, mu disitulikiti y'e Wakiso. Azannyidde ttiimu z'e Uganda, Bunamwaya ne SC Victoria University nga tannagenda Tanzania okuzannyiraa Simba.

Juuko yeegatta ku Express FC mu 2020 ku ndagaano ya mwaka gumu.

## Ttiimu y'eggwanga
Juuko yazannya omupiira gwe ogusooka ku ttiimu ya  Uganda ey'eggwanga (eyitibwa "Cranes") nga 11 Ogwomusanvu 2014 nga battunka ne ttiimu y-eggwanga lya Seychelles. Ttiimu y'eggwanga lya Uganda yawangula ku ggoolo 1-0.

### AFCON 2017
Juuko yakulembera Cranes okutuuka ku mpaka ez'akamalirizo ez'ekikopo kya Afirika omulundi gwayo ogusooka okuva mu mwaka gwa 1978. Yali mu ttiimu eyawangula Comoros ku ggoolo 1-0 okukiika mu mpaka ez'akamalirizo eza 2017 mu Gabon. Oluvannyuma lw'okusubwa omupiira ogwasooka nga bazannya ne Ghana olw'ekibonerezo kye yafuna mu mpaka z'okusunsulamu, yazannya eddakiika 180 nga battunka ne Misiri kw'ossa Mali.

### AFCON 2019
Mu mpaka z'ekikopo kya Africa eza 2019 Juuko yazannya emipiira ebiri, ogwasooka nga bazannya ne DR Congo ate omulala nga bazannya ne Senegal oluvannyuma lw'okufuna obuvune ku kisambi. Uganda Cranes empaka yaviiramu ku luzannya lwa 16 abasembayo.

## Ebibalo bye eby'omupiira

### Ttiimu y'eggwanga

### Ggoolo ku ttiimu z'ebweru

: *Ggoolo za Uganda ze zisooka*.

## Ebikopo
**Vipers**

* Uganda Premier League: 2010

**SC Victoria University**

* CECAFA Nile Basin Cup: 2014
* Uganda Cup: 201314

**Simba**

* Tanzania Premier League: 2017-1918
* Kombe la Shirikisho la Azam (Azam Sports Federation Cup): 2017
* Kombe La Mapinduzi: 2015
* SportPesa Super Cup: 2017, 2018

## Ebijuliziddwa

## Obulandira obulala

* Murushid Juuko ku Soccerway
* Murushid Juuko kuFootballDatabase.eu
Robert Kakeeto

**Robert Kakeeto** (eyazaalibwa nga 19 Ogwokutaano 1995) munnayuganda omuzannyi w'omupiira gw'ebigere azannyira ttiimu ya Budeeni eyitibwa Middelfart, ku bweyazike okuva mu AaB, ng'omukubi w'amakkati.

## Olugendo lw'omupiira
Kakeeto yava mu Uganda n'agenda e Denmark mu 2013 okuzannyira Nordjyllands Idrætshøjskole. Mu Gwomwenda 2015 yassa omukono ku ndagaano okutuusa mu June 2018 ne AaB.

Kakeeto yaweerezebwa ku bweyazike ku  Jammerbugt FC nga 31 Ogwomunaana 2018 ezannyira mu Liigi ya Budeeni ey'okubiri okumalako sizoni yonna.

Nga 13 Ogwomunaana 2019, Kakeeto yaweerezebwa ku bweyazike ku ttiimu y'omu Finland eyitibwa HIFK okutuusa ku nkomerero ya'Ogwekkuminoogumu. Nga 31 Ogwomunana 2021, yaddamu okuweerezebwa ku bweyazike, naye ku luno yaweerezebwa ku ttiimu ya Skive ezannyira mu Liigi ya Budeeni ey'okubiri okumalako sizoni ya 2021-22 yonna. Nga 27 Ogwomusanvu 2022, yaddamu n'aweebwa ku bweyazike, ku Middelfart Boldklub okuzannyirayo sizoni eyali eddako.

## Ku tiimu y'eggwanga
Yazannya omupiira gwe ogusooka ku ttiimu ya Uganda ey'eggwanga nga 2 Ogwomukaaga 2017, mu mupiira gw'omukwanko nga battunka ne Ethiopia.

## Ebijuliziddwa
Vincent Kayizzi

**Vincent Kayizzi** (eyazaalibwa nga 6 Ogwokusatu 1984) munnayuganda omuzannyi w'omupiira gw'ebigere ogw'ensimbi azannyira  OC Bokavu Dawa.

## Olugendo lw'omupiira
Kayizzi yatandika okuzannyira mu ttiimu ya Uganda Super League eya Kampala City Council FC. Mu sizoni ya 2006/07 yazannyirako mu ttiimu ey'amaanyi mu Rwanda eyitibwa APR FC. Mu Gwolubereberye 2009 yagenda e Bulaaya okuzannyira mu ttiimu yaLiigi ya Serbia ey'oku ntikko (Serbian second tier) FK Srem, ttiimu eyasooka mu Bulaaya okuleeta abazannyi Abannayuganda, nga Nestroy Kizito ne Phillip Ssozi. Yeeyongera okuzannyirako ttiimu endala mu Bulaaya, ng'azannyira Motor Lublin mu sizoni ya 2012-13 mu Polish Second League.

## Ttiimu y'eggwanga
Kayizzi azannyidde ttiimu ya Uganda ey'eggwanga okuva mu 2004, era okutuuka mu 2014, yaakazannya emipiira 40 n'ateeba ggoolo 4.

## Ebikopo

; Kampala City Council

* Uganda Super League: 2008, 201617
* Uganda Cup: 2004, 2017

; APR FC

* Rwandan Premier League: 2007
* Rwandan Cup: 2007

; Uganda Revenue Authority

* Uganda Super League: 2011

; Vipers

* Uganda Super League: 201415

## Ebijuliziddwa
Brian Majwega

**Brian Majwega** munnayuganda omuzannyi w'omupiira gw'ebigere azannya ng'omukubi w'amakkati ku ttiimu ya  KCCA FC.

## Ttiimu y'eggwanga
Mu Gwolubereberye 2014, omutendesi Milutin Sedrojevic, yamuyita okubeera ku ttiimu ya Uganda ey'eggwanga mu mapaka za African Nations Championship eza 2014. Ttiimu yamalira mu kifo kyakusatu mu bibinja oluvannyuma lw'okukuba Burkina Faso, okulemagana ne Zimbabwe kw'ossa okuwangulwa Morocco.

## Ebijuliziddwa
Tony Mawejje

**Anthony Mawejje Jr**. (eyazaalibwa nga 15 Ogwekkumineebiri 1986) munnayuganda omuzannyi bw'omupiira gw'ebieger eyazannyanga ng'omukubi w'amakkati ku ttiimu ya Police FC mu Uganda Premier League.

## Omupiira gw'ensimbi
Mawejje gye buvuddeko yassa omukono ku ndagaano ne ttiimu y'e Norway eyitibwa Haugesund nga sizoni ya 2014 egenda kutandika. Mu Gwomusanvu 2014, oluvannyuma lw'okuzannyira Haugesund emirundi esatu gyokka, Mawejje yagenda mu Valur ku bweyazike. Nga 27 Ogwolubereberye 2015, Mawejje yali talina ttiimu gy'azannyira.

### Tirana
Mu Gwomusanvu Mawejje yeegatta ku Tirana mu Albania era n'azannya omupiira gwe ogusooka nga 6 Ogwomwenda 2017 nga bawangula FK Kukësi alyoke azannye omupiira gwonna. Tony yateebera Tirana ggoolo ye esooka nga 16 Ogwomwenda 2017 nga battunka ne KS Iliria; Tirana yawangula 1-0

## Ebibalo bye eby'omupiira

### Ttiimu

## Ebibalo ku ttiimu y'eggwanga

*Ebibalo bituufu okuva ku muzannyo ogwaliwo nga 4 Ogwomukaaga 2016*

## Ggoolo z'oku ttiimu y'eggwanga

: *Ggoolo za Uganda ze zisooka.*

## Ebikopo

## Ttiimu

; Tirana

* Albanian Supercup: (1) 2017
* Albanian First Division : Omuwanguzi w'ekibinja B
* Albanian First Division : 2017-2018

## Ebijuliziddwa

## Obulandira obulala

* Profile ne KSÍ
* Profile at Sportic.is at the Wayback Machine (archived 2009-06-22)
* Akatambi ka vidiyo ku Vimeo
* Tony Mawejje ku Soccerway
Afrigo Band

**Ekibinja kya Afrigo** kibiina kya bayimbi mu Uganda. Ky'ekibiina ky'abayimbi ekikyasinze okuweereza emyaka emingi mu byafaayo bya Uganda, nga kyakamala emyaka 44 Ogwomunaana 2019 we gutuukidde.

## Ebyafaayo
Ekibiina kyatandikibwawo ekibinja ky'abayimbi munaana nga bakulemberwa Moses Matovu, eyagenda mu maaso n'okukulembera ekibiina mpaka ku kijaguzo eky'emyaka 38. Nga bayimbiran'abawagizi baabwe e Uganda, ekibiina kigeda mu Bulaaya ne America okuyimbira Bannayuganda abali ebweru w'eggwanga. Abadde ayimbira mu kibiina okuva olwo era ye mukulembeze waakyo, Ogwokubiri 2015 we gutuukidde. Abantu omunaana abaatandikawo ekibiina kwaliko:

* Moses Matovu
* Charles Ssekyanzi
* Jeff Sewava
* Paddy Nsubuga
* Paulo Serumagga
* Fred Luyombya
* Anthony Kyeyune
* Geoffrey Kizito

## Bammemba b'ekibiina
Ogwolubereberye gwa 2015 we gutuukidde, bammemba abaakitandikawo bonna baafa okuggyako omuntu omu yekka. Ekibiina kyafunanga omuntu adda mu bigere by'omuntu eyayabuliranga ekibiina oba eyafanga. Bammemba b'ekibiina ab'edda nabo abakirimu kaakano mulimu:

* Moses Matovu - mutandisi, mukulembeze w'ekibiina, akulira okuyimba era muwandiisi
* Deo Mukungu - mmemba, muyimbi
* Herman Ssewanyana - Congas
* Charles Ssekyanzi Mutagubya - muyimbi, omukubi wa kkondeere, muwandiisi
* Mansur Bulegeya Akiki - muyimbi wa ttena
* Joanita Kawalya - muyimbi era muzinyi
* Rachael Magoola - muyimbi, muzinyi era muwandiisi
* Rashid Musoke - mmemba
* Paul Serumaga - omu ku baakitandikawo
* Godfrey Mwambala - mmemba
* Tony Sengo - mmemba
* Tonny Ssenkebejje - mukubi wa nnanga enkalu
* Fred Kigozi - mmemba
* Peter Bazanye - muyimbi
* Joe Tabula - muyimbi
* Frank Mbalire mukubi w'ennanga/omuyimbi
* Edmond Ganja - mukubi wa nnanga/omuyimbi
* Sammy Kasule - omuyimbi wa bass/omuyimbi
* Charles Busuulwa - muyimbi wa bass
* Eric Sabiiti - mukubi wa ŋŋoma
* Julious Nshaba - mukubi wa ŋŋoma
* Daniel Kaggwa - akuba nnanga
* Isaac Zzimbe - mukubi wa ŋŋoma
* Jacinta Wamboga - muzinyi
* Sarah Namiyonga - muzinyi
* Aminye Rhoose - muzinyi

## Ebisembyeyo okukolebwa
Mu Gwolubereberye 2015, Afrigo Band yatandika okuzannya mu Club Silk, mu Kampala's Industrial area, buli Lwakutaano akawungeezi. Newankubadde ng'ekibiina kisikiriza abazannyi abato, okujja kwa Afrigo kusuubirwa okusoomoola abantu abakulu abasussa emyaka 40  mu Club Silk. Mu Gwekkuminoogumu 2015, ekibiina kyakuza emyaka 40 gye kimaze nga kiyimba mu Hotel Africana, mu Kampala.

## Laba ne
 

## Ebijuliziddwa


## Obulandira obulala

* Afrika: Uganda Greatest Band
Hamza Muwonge

**Hamza Mulindwa Muwonge** (eyazaalibwa nga 6 Ogwekkuminoogumu 1982) munnayuganda omuzannyi w'omupiira gw'ebigere azannyira ttiimu ya Bright Stars, ng'omukwasi wa ggoolo.

## Olugendo lwe
Yazaalibwa mu Kampala era Muwonge azannyidde ttiimu ya Ggaba United, Kampala United, Simba, Bunamwaya / Vipers, Thika United ne Bright Stars.

Yazannyira ttiimu ya Uganda omupiira gwe ogusooka mu  2007, era ebazannyidde mu mipiira gy'okusunsulamu abaneetabamu mpaka za FIFA World Cup.

## Ebijuliziddwa
Justine Bayigga

**Justine Bayigga** (yazaalibwa nga 15 Ogw'oluberyeberye 1979 e Kayunga) MunnaUganda omuddusi weemisinde eyeekwata okudduka 400 metres. Bayigga yakkikirirako ku Uganda mu mpaka za 2008 Summer Olympics ezaali e  Beijing, gyeyeetaba mu mpak a z'abakyala eza mmita 400. Yadduka n'akwata eky'okubiri era yaddirirwa abantu okwali munnansi wa Italy Libania Grenot, ne nannyini likodi mu biseera ebijja ayitibwa Amantle Montsho okuva e Botswana. Yasembayo mu mpaka ezimu nga yakozesa 54.15 secs, ekyamuviirako okulemwa okutuuka ku mpaka eziddirira ez'akamalirizo.

## Ebijuliziddwa


## External links

* Justine Bayigga at World Athletics
* NBC 2008 Olympics profile
Doreen Mirembe

**Doreen Mirembe** (yazaalibwa nga 4 Ogwekkumi 1987), Munnayuganda, muzannyi w'amizannyo, mukozi wa filimu, mukozi era mutunzi wa filimu, ye mutandisi wa Amani (Kkampuni ya filimu) era omuyambi w'omusawo w'amannyo ku ddwaliro lya Pan Dental Surgery. Azanye mu filimu eziwerako n'obuzannyo obulagibwa ku TV saako n'okufulumya filimu ezize.

## Ebikwata ku mirimu gye
Okugatta ku filimu n'obulango bwa TV, Mirembe alabikidde mu buzannyo obulagibwa ku TV nga *[[:en:Deception_NTV|Deception NTV]]* ng'azannya nga Dr. Stephanie ne mu filimu ya Nana Kagga eya *[[:en:Beneath_The_Lies|Beneath The Lies]]* nga yazannya nga Miriam. Yatandikawo kampuni ya filimu gye yatuuma Amani House. Filimu ye eyasooka eya *[[:en:A_Dog_Story|A Dog Story]]* yali filimu eyawamba era n'elondebwa mu filimu ennyimpi esinze era newangula bbiri omuli ey'omuzanyi asinze omusajja n'omukazi era n'omuzannyi omukyala asinze mu filimu ennyimpi mu awaadi za Pearl International Film Festival mu 2006. Oluvanyuma yafulumya filimu ye ey'okubiri n'ey'okusatu nga yazituuma Nectar n'endala Kafa Coh.

Mirembe musawo era omuyambi w'omusawo w'amannyo ku ddwaliro lya Pan Dental Surgery, Kampala.

## Filimu ze y'azannya

## Empaka z'eyetabamu ne Awaadi z'eyawangula

## Ebijuliziddwamu

## Ebijuliziddwamu eby'ebweru wa Wikipediya

* Doreen Mirembe at IMDb
James Nsaba Buturo

**James Nsaba Buturo** munnabyabufuzi munnayuganda. Ye minisita omubeezi ow'empisa n'obwesimbu mu woofiisi y'omumyuka wa pulezidenti wa Uganda mu kabneeti ya Uganda okuva nga 1 Ogwomukaaga 2006 okutuusa lwe yalekulira nga 15 Ogwokusatu 2011. Mu kukyusakyusa mu baminisita ba Uganda okwaolebwa nga 27 Ogwolutaano 2011, era ekifo kye ne kiweebwa Father Simon Lokodo. Era yaweerezaako ng'omubaka wa paalamenti omulonde akiikiira ekitundu kya "Bufumbira County East",mu disitulikiti y'e Kisoro , okuva mu mwaka gwa 2001 okutuuka mu mwaka gwa 2011. Mu mwaka gwa 2011 mu kulonda kwa bonna, Nsaba Buturo yawanguwa  Wagahugu Kwizera ow'ekibiina ky'ebyobufuzi ekya National Resistance Movement mu kamyufu era ng'ono ye yali omubaka wa paalamenti eyali mu kifo kino. Nsaba Buturo yalemerako okuvuganya mu kulonda kwa bonna era yeesimbawo ku bwannamunigina wabula era yawangulwa.

## Obuvo n'okusoma
Yazaalibwa mu disitulikiti y'e Kisoro , nga munaana (08) Ogwomunaana on 18 1951. Alina diguli mu byobufuzi n'obukulembeze gye yafunira ku ssettendekero ya Makerere University, ssettendekero ya Uganda esinga obukadde mu Uganda, eyatandikibwawo mu mwaka gwa 1922. Era alina depulooma mu Developmental Administration, era gye yafunira e Makerere. Yalina diguli eyookubiri mu Developmental Administration gye yafunira mu yivaasite ya University of Birmingham mu ggwanga lya United Kingdom. Oluvannyuma yafuna diguli eyookusatu eya Doctor of Philosophy era mu kisaawe kye kimu, era mu Birmingham.

## Emirimu
Okuva mu mwaka gwa 1977 okutuuka mu mwakagwa 1986, yaweerezaako ng'omukungu wa District mu gavumenti ey'ebitundu. Oluvannyuma yasenguka n'agenda mu ggwanga lya United Kingdom, gye yaweerereza ng'omukungu w'ebyenkulaakulana okuva mu mwaka gwa 1989 okutuuka mu mwaka gwa 1995. Mu mwaka gwa  1999 yakomawo mu Uganda era n'alondebwa nga ssenkulu w'okuteekateeka n'okulondoola ekitongole ekirwanyisa akawuka akaleeta obulwadde bwa mukenenya (Uganda AIDS Commission) ekifo kye yaweererezaamu okutuuka mu mwaka gwa 2001.

Mu mwaka gwa 2001, yayingira ebyobufuzi era n'alondebwa ku kifo kifo ky'oubaka wa paalamenti akiikirira ekitundu kya "Bufumbira County East", mu disitulikiti y'e Kisoro . Era yaddamu okulondeba mu kifo kye kimu mumwaka gwa 2006. Okuva mu mwaka gwa 2001 okutuuka mu mwaka gwa 2006, yaweerezaako nga minisita omubeezi ow'ebyamawulire n'ebiweerezebwa ku mpewo. Yazzibwa mu kifo ky'obwaminisita w'amawulire mu kukyusakyusa mu baminisita okwakolebwa nga 13 Gatonnya 2005. Mu kukyusakyusa mu baminisita okwakolebwa mu Gwomukaaga gwa 2006, yalondebwa nga minisita omubeezi ow'empisa mu woofiisi y'omumyuka womukulembeze w'eggwanga Mu Gwokusatu gwa 2011, yawangulwa ku kifo kye eky'obubaka bwa paalamenti era n'alekulira ku ky'okubeera minisita.

## Ebimukwatako ng'omuntu
James Nsaba Buturo mufumbo ne Edith Buturo. Wa kibiina ky'ebyobufuzi ekya National Resistance Movement. Kigambibwa okubeera nti ayagala nnyo okusoma n'ebyobufuzi..

## Laba ne

* Paalamenti ya Uganda
* Kaabinenti ya Uganda
* Disitulikiti ya Kisoro 

## Ebijuliziddwa
Dan Wagaluka

**Dan Wagaluka** (eyazaalibwa nga 25 Ogwekkumineebiri 1986) munnayuganda muzannyi w'omupiira gw'ebigere azannyira Nyamityobora FC.

## Ebijuliziddwa
Moses Waiswa

**Moses Waiswa Ndhondhi** (eyazaalibwa nga 20 Ogwokuna 1997) munnayuganda omuzannyi w'omupiira gw'ebigere azannyira SuperSport United, ng'omuwuwuttanyi

## Omupiira gw'ensimbi
Yazaalibwa mu Kampala, yazannyira ttiimu ya Växjö United ne Vipers. Yassa omukono ku Vipers mu Ogwolubereberye 2017. Yawangula ekikopo kya Uganda Premier League ekya 2017 ne ttiimu.
Mu Gwolubereberye 2020 yassa omukono ku ttiimu ya South African SuperSport United. Nga 25 Ogwolubereberye2020 yasooka kuzannyira SuperSport United ng'alwana ne Chippa United.

## Ttiimu y'eggwanga
YazannyiraUganda omupiira ogusooka mu 2017. Yatteba ggoolo ku mupiira gwe ogusooka oluvannyuma lw'okuyitibwa ku ttiimu y'eggwanga ekyamutuukako ng'ekyewuunyisa.

## Ebikopo

* 2017-18 Uganda Premier League

## Ebijuliziddwa
Stephen Bengo

**Stephen Bengo** munnayuganda omuzannyi w'omupiira gw'ebigere.

## By'awangudde

### Ekikopo kya CECAFA

* Omuwanguzi: 2008

## Ebijuliziddwa
Innocent Wafula

Innocent **Esimu Wafula** (eyazaalibwa nga 1 Ogwokuna 1998) munnayuganda omuzannyi w'omupiira gw'ebigere azannya ng'omuzibizi mu ttiimu ya  KCCA FC ne ttiimu ya Uganda ey'eggwanga.

## Omupiira gw'ensimbi
Wafula yeegatta ku Chemelil Sugar mu 2014 era n'alwana ne Muhoroni Youth nga 22 Ogwokubiri 2014. Chemelil Sugar yawangula 2 China 0 ate Wafula n'awa obuyambi. Yateebera Chemelil ggoolo ye esooka knga bazannya ne Tusker nga 23 Ogwokuna 2014 ku Ruaraka Stadium Nairobi.

Wafula yeegatta ku Gor Mahia mu 2015 ng'ava mu Chemelil Sugar. Ku mulundi gwe yasooka okuzannyira KCB yawangula omupiira era omupiira ne guggwaako nga 1 -0. Mu Janwali 2017 yassa omukono ku ndagaano empya ey'emyaka ebiri ne Gor Mahia. Nga 17 Ssebutemba 2017, Wafula yawangula omupiira gwa Gor Mahia ku SoNy Sugar mu kisaawe ky'eggwanga ekya Nyayo era Gor Mahia yawangula ekikopo kya Kenyan Premier League eky'omulundi ogw'ekkumi n'ettaano n'awangula omulundi ogw'okusatu.

Wafula yeegatta ku Vipers SC mu Janwali 2019 n'ateeka omukono ku ndagaano y'emyaka esatu.

Wafula yeegatta ku Mbarara City FC mu Janwali 2021 okuva mu Vipers SC ku ndagaano y'omwaka gumu. Yasooka kuzannyira mu mpaka za MYDA nga 13 Ogwokuna 2021.

Nga 24 Ogwomunaana 2021, Wafula yassa omukono ku ndagaano y'omwaka gumu ne KCCA FC.

## Ttiimu y'eggwanga
Wafula yasooka okuzannyira ttiimu y'eggwanga lya Uganda nga 6 Ogwomwenda 2021 ng'alwana ne Mali mu mpaka za World Cup Qualifiers eza 2022 bwe yajja mu kifo kya Emmanuel Okwi mu ddakiika 69. Omupiira gwabadde mu St Mary's Stadium-Kitende era ne guggwaako 00.

## Obulamu bwe
Wafula yazaalibwa Bwire Ogutu ne Mary Omoding abaava mu disitulikiti y'e Busia.

## Ebikopo

### Ttiimu

; Gor Mahia

* Ekikopo kya Kenya: 2015, 2016, 2018
* Ekikopo kya Kenya Super Cup: 2015, 2017
* KPL Top 8 Cup: 2015

## Ebijuliziddwa

## Obulandira obulala

* Innocent Wafula at FootballDatabase.eu
* Innocent Wafula at Soccerway
* Wafula ataliiko musango ku WhoScored
* Innocent Wafula at WorldFootball.net
Fahad Bayo

**Bayo Aziz Fahad** munnayuganda omuzannyi w'omupiira gw'ebigere azannyira ttiimu ya Bnei Sakhnin mu Israel Premier League. Bayo aazannyidde Uganda mu mipiira gy'amawanga.

## Emipiira gy'abavubuka
Bayo ye yasinga okuteeba ggoolo ennyingi mu mpaka z'omupiira gw'amasomero ga sekendule mu ggwanga eza  Copa Coca Cola mu 2014. Yateeba ggoolo 11 ng'ateebera bannantameggwa aba Kibuli SS.

## Emipiira gw'ensimbi

### Proline FC
Yeegatta ku Proline FC mu 2014 ng'alina emyaka 16. Yazannya emipiira 25 era n'aateeba ggoolo 16 mu sizoni ya 2015-16 mu Uganda Big League.

Enzannya ye yayambako Proline FC okusuumuusibwa mu Uganda Premier League.

Mu sizoni ya 2016/17, yateebera Proline ggoolo mukaaga. Yazannya emipiira 18.

Bayo yazannyako kitundu ku mupiira gya sizoni ya  2017-18 egya Uganda Premier League. Yateeba ggoolo mukaaga mu mipiira 14 egya league. Yeegatta ku ttiimu ya Buildcon FC ey'e Zambia nga sizoni ewummuddemu.

### Buildcom FC
Ku myaka 18, Bayo yeegatta ku ttiimu ya Buildcon F.C. ey'e Zmbia mu JGwolubereberye 2018. Yateeba ggoolo mwenda era n'ateekawo ggoolo mukaaga mu mipiira  16.

### F.C. Ashdod
Nga 27 Ogwomusanvu 2020 yassa omukono ku ttiimu ya Israel Premier League, FC Ashdod.

## Ttiimu y'eggwanga
Bayo yayitibwa omutendesi Sebastien Desabre ku ttiimu y'eggwanga lya Uganda ey'abakulu  mu Gwokusatu 2018 mu luwummula kw'emipiira gy'amawangaa. Bayo yazannya emipiira gyombi egy'omukwano nga battunka ne Sao Tome kw'ossa Malawi.

### Ggoolo ku ttiimu y'eggwanga

: *Ggoolo za Uganda z'ezisooka.*.

## Ebijuliziddwa

## Obulandira obulala

* Fahad Bayo ku FootballDatabase.eu
Muhammad Shaban

**Muhammad Shaban** (eyazaalibwa nga 11 Ogwolubereberye 1998) munnayuganda omuzannyi w'omupiira gw'ebigere azannyira Onduparaka.

## Omupiira gw'ensimbi
Yazaalibwa mu Arua, Shaban yassa omukono ku ndagaano ne Vipers mu 2015, naye n'aggwaamu era n'akola ne Onduparaka. Yassa omukono ku ndagaano y'emyaka esatu ne Kampala Capital City Authority mu Okitobba 2017, n'awangula omulundi gwe ogwasooka omwezi gumu oluvannyuma. Mu Gwomunaana wa 2018 yakwataganyizibwa n'okusengulwa mu kibiina kya South African club Orlando Pirates ne Moroccan club Raja Casablanca. Yakola endagaano ne Raja Casablanca mu mwaka gwa 2018[1], ng'azannyira mu liigi emirundi etaano, nga tannaba kudda mu Vipers mu Gwomunaana 2019.

## Ttiimu y'eggwanga
Yasooka kuzannyira mu nsi yonna mu 2016, era n'ayitibwa mu ttiimu ya 2017 Africa Cup of Nations.

## Ebkopo

* 2016 FUFA Omuzannyi w'omupiira ow'omwaka

## Ebijuliziddwa
Postnet Omony

Posnet **Omony** (eyazaalibwa nga 7 Ogwekkumineebiri 1982) munnayuganda omuzannyi w'omupiira gw'ebigere azannyira  Roses United.mu Liigi y'e South African ey'oku ntikko.

## Obulandira obulala

* Postnet Omony ku National-Football-Teams.com